《沁园春 遣闷》
清代·潘榕

大梦谁醒，富贵功名，浮云渺茫。任安排命运，休生艳羡，逍遥岁任，莫问行藏。

他自蝇营，我甘蠖屈，厌倦风尘卅载忙。年衰矣，渐容销秦镜，鬓点吴霜。

怕将旧事思量。算跳出、衣冠傀儡场。奈未归客子，天涯沦落，愈浇风俗，世态炎凉。

伯乐难逢，昭王不再，伏枥焉知老马良。拼今后，把剑磨铁胆，酒洗诗肠。

作者简介：潘榕（1865—1929），字荫荪，又字印僧。祖籍浙江山阴。清光绪间曾任乐厂盐大使职，后定居成都。有《吟秋馆诗词抄》，弹词《问铃》、《吊潇湘》等。